laion/Wikipedia-Exotic huggingface dataset:
নন্দিত নরকে

নন্দিত নরকে বাংলাদেশের কথাসাহিত্যিক হুমায়ূন আহমেদের প্রথম উপন্যাস। এর রচনাকাল ১৯৭০ এবং প্রকাশিত হয় ১৯৭২ সালে। ঢাকা বিশ্ববিদ্যালয়ে রসায়ন বিভাগে অধ্যয়নকালে হুমায়ূন আহমেদ উপন্যাসটি রচনা করেন। এ সময় তিনি ঢাকা বিশ্ববিদ্যালয়ের হাজী মুহম্মদ মুহসীন হলের আবাসিক ছাত্র ছিলেন। ১৯৭০-এ লিখিত হলেও উপন্যাসটি ১৯৭১-এর মুক্তিযুদ্ধের কারণে তখন প্রকাশিত হয় নি। বাংলাদেশ স্বাধীন হওয়ার অব্যবহিত পর ঢাকা থেকে প্রকাশিত মুখপত্র নামীয় একটি সংকলনে এ উপন্যাসটি প্রকাশ হওয়ার পর বিশিষ্ট বুদ্ধিজীবী ও সাহিত্যিক আহমদ ছফা উপন্যাসটি পুস্তকাকারে প্রকাশের উদ্যোগ গ্রহণ করেন। এই উদ্যোগেরই ধারাবাহিকতায় ১৯৭২ এর শেষ দিকে খান ব্রাদার্স এ্যাণ্ড কোং উপন্যাসটি পুস্তকাকারে প্রকাশ করে। প্রকাশক হিসেবে কে, এম, ফারুক খানের নাম মুদ্রিত ছিল। মলাট ছিল বোর্ডের তৈরী। মূল্য রাখা হয়েছিল সাড়ে তিন টাকা। গ্রন্থটির প্রচ্ছদ অঙ্কন করেছিলেন কাইয়ুম চৌধুরী। বইটির উৎসর্গপত্রে লিখিত ছিল, "নন্দিত নরকবাসী মা-বাবা, ভাইবোনদের"। 'In Blissful Hell' শিরোনামে উপন্যাসটির ইংরেজি অনুবাদ এপ্রিল, ১৯৯৩-এ প্রকাশিত হয়। এটি একটি স্বল্প দৈর্ঘ্য উপন্যাস। খান ব্রাদার্স কর্তৃক প্রকাশিত প্রথম সংস্করণে এর পরিসর ছিল মাত্র ৭০ পৃষ্ঠা। অনেক ক্ষেত্রে ছোট গল্পের দৈর্ঘ্যও এর চেয়ে বেশি হয়। হুমায়ূন আহমেদ সীমিত পরিসরেই উপন্যাসের আবহ তৈরি করতে পেরেছিলেন। প্রথম উপন্যাসেই হুমায়ূন আহমেদ ব্যাপক পাঠকের মুগ্ধ মনোযোগ আকর্ষণ সক্ষম হয়েছিলেন। বাংলা ভাষা ও সাহিত্যের বিশিষ্ট পণ্ডিত অধ্যাপক আহমদ শরীফ স্বতঃপ্রণোদিত হয়ে এ উপন্যাসের একটি ভূমিকা লিখে দিয়েছিলেন। নাট্যদল বহুবচন ১৯৭৫ সালে উপন্যাসটির নাট্যরূপ দেয় এবং মঞ্চায়ন করে। কবি বেলাল আহমেদ পরিচালনায় উপন্যাসটির চলচ্চিত্র রূপ ২০০৬ সালে মুক্তি পায়। "'হুমায়ূন আহমেদ' : ফয়জুল লতিফ চৌধুরী"। বণিকবার্তা। [স্থায়ীভাবে অকার্যকর সংযোগ] "নন্দিত নরকে - হুমায়ূন আহমেদ"। www.rokomari.com। সংগ্রহের তারিখ ২০১৯-১১-১৩।  "হ‌ুমায়ূন আহমেদ স্মরণে আজ মঞ্চে 'দেবী'"। প্রথম আলো। ২০১৯-১১-১৩। সংগ্রহের তারিখ ২০১৯-১১-১৩।  "Ferdous to be honoured at Bangla Fest in Canada"। Daily Sun (ইংরেজি ভাষায়)। ২০১৯-১১-১৩ তারিখে মূল থেকে আর্কাইভ করা। সংগ্রহের তারিখ ২০১৯-১১-১৩।  হুমায়ূন আহমেদ প্রবেশদ্বার
দ্বিতীয় মাহমুদ

দ্বিতীয় মাহমুদ (উসমানীয় তুর্কি: محمود ثانىমাহমুদ-ই-সা‌নি, محمود عدلى Mahmud-u Âdlî) (তুর্কি: II. Mahmud) (২০ জুলাই ১৭৮৫– ১ জুলাই ১৮৩৯) ছিলেন ৩০তম উসমানীয় সুলতান। তিনি ১৮০৮ থেকে ১৮৩৯ সাল পর্যন্ত শাসন করেন। কনস্টান্টিনোপলের তোপকাপি প্রাসাদে তার জন্ম হয়। তার পিতা সুলতান প্রথম আবদুল হামিদের মৃত্যুর পর তিনি জন্মলাভ করেন। তার শাসনামল প্রশাসনিক, সামরিক ও অর্থনৈতিক সংস্কারের জন্য প্রসিদ্ধ। এসব তানজিমাতের সময় চরমে পৌছায় এবং তার পুত্র প্রথম আবদুল মজিদ ও প্রথম আবদুল আজিজ তা চালিয়ে যান। ১৮২৬ আলে তিনি ১,৩৫,০০০ জনের জানিসারি দলকে বিলুপ্ত করেন এবং এভাবে তিনি সামরিক সংস্কারের বাধা দূর করার জন্য এর নেতাদের মৃত্যুদন্ড দেন। Finkel, Caroline, Osman's Dream, (Basic Books, 2005), 57; "Istanbul was only adopted as the city's official name in 1930..". Incorporates text from Edward Shepherd Creasy, History of the Ottoman Turks; From the beginning of their empire to the present time (1878). Levy, Avigdor. "The Officer Corps in Sultan Mahmud II's New Ottoman Army, 1826–39." International Journal of Middle East Studies (1971) 2#1 pp: 21-39. online Levy, Avigdor. "The Ottoman Ulema and the military reforms of Sultan Mahmud II." Asian and African Studies 7 (1971): 13-39. Levy, Avigdor. "The Ottoman Corps in Sultan Mahmud II New Ottoman Army." International Journal of Middle East Studies 1 (1971): pp 39+ Palmer, Alan. The Decline and Fall of the Ottoman Empire (1992) ch 6 উইকিমিডিয়া কমন্সে দ্বিতীয় মাহমুদ সম্পর্কিত মিডিয়া দেখুন।
জাতীয় চিত্রশালা (বাংলাদেশ)

জাতীয় চিত্রশালা হচ্ছে বাংলাদেশ শিল্পকলা একাডেমীর একটি ললিতকলা প্রদর্শনীস্থল, যেটি ঢাকার সেগুনবাগিচায় অবস্থিত। এতে দেশের প্রধান প্রধান শিল্পীদের চিত্রকর্ম রয়েছে যাদের মধ্যে আছে জয়নুল আবেদীন এবং কামরুল হাসান। বাংলাদেশের স্বাধীনতার পর ১৯৭৪ সালে বাংলাদেশ শিল্পকলা একাডেমি প্রতিষ্ঠিত হয়। দেশের একমাত্র ললিতকলার সংরক্ষক এবং অভিভাবকে এই প্রতিষ্ঠান। ১৯৭৪ সালের নভেম্বর মাসে একাডেমী জাতীয় চিত্রশালা প্রতিষ্ঠা করে। জাতীয় চিত্রশালা, বাংলাদেশ শিল্পকলা একাডেমির পাশে একটি দোতলা ভবনে অবস্থিত। এই ভবনে প্রদর্শনের জন্য প্রদর্শন কক্ষ এবং কর্মশালার জন্য আলাদা কক্ষ রয়েছে যেখানে শিল্পকলার উপর বিভিন্ন কর্মশালার আয়োজন করা হয়। ১৯৭৫ সাল থেকে একাডেমি এখানে দুই বছর পরপর ‘জাতীয় চারুকলা প্রদর্শনী’ আয়োজন করে। এছাড়া জাতীয় চিত্রশালা ও শিল্পকলা একাডেমীর উদ্যোগে ১৯৮২ সাল থেকে ‘দ্বিবার্ষিক এশীয় চারুকলা প্রদর্শনী’ এবং ‘নবীন শিল্পীর চারুকলা প্রদর্শনী’র আয়োজন করা হয়। "গ্যালারি পরিচিতি | প্রজন্ম"। দৈনিক ইত্তেফাক। ৩ নভেম্বর ২০১৪। ৫ ডিসেম্বর ২০২১ তারিখে মূল থেকে আর্কাইভ করা। সংগ্রহের তারিখ ৫ ডিসেম্বর ২০২১।  "ঢাকার যত চিত্র গ্যালারি"। রাইজিংবিডি.কম। ১ জুন ২০১৭। সংগ্রহের তারিখ ৫ ডিসেম্বর ২০২১।  উইকিমিডিয়া কমন্সে জাতীয় চিত্রশালা (বাংলাদেশ) সংক্রান্ত মিডিয়া রয়েছে। সংরক্ষিত পৃষ্ঠা
সাফা ও মারওয়া

সাফা ও মারওয়া (আরবি: الصفا Aṣ-Ṣafā, المروة al-Marwah) সৌদি আরবের মক্কায় অবস্থিত বৃহত্তর আবু কুবাইস ও কাইকান পর্বতদ্বয়ের সাথে সংযুক্ত দুটি ছোট পাহাড়। এই পাহাড়দ্বয় হজ্জ ও উমরার সাথে সম্পর্কিত। হজ্জ ও উমরার অংশ হিসেবে এই দুই পাহাড়ের মাঝে সাত বার আসা যাওয়া করতে হয় যা সায়ী নামে পরিচিত। প্রতিবছর এখানে অনেক লোকের সমাগম ঘটে । ইসলামি বর্ণনা অনুযায়ী, ইবরাহিম (আ) আল্লাহর আদেশে তার স্ত্রী হাজেরা (আ) ও শিশুপুত্র ইসমাইল (আ) কে অল্প কিছু খাদ্যদ্রব্যসহ সাফা ও মারওয়ার কাছে মরুভূমিতে রেখে আসেন। তাদের খাবার ও পানি শেষ হয়ে যাওয়ার পর হাজেরা পানির জন্য এই দুই পাহাড়ের মাঝে সাতবার যাওয়া আসা করেন। এসময় তিনি ইসমাইল (আ) কে রেখে যান। প্রথমে তিনি আশেপাশের এলাকা দেখার জন্য সাফা পাহাড়ে উঠেন। তিনি কোনো কাফেলার সন্ধান পাওয়ার আশায় ছিলেন যাতে তাদের কাছ থেকে সামান্য পানি চেয়ে পিপাসা মেটানো যায়। কিছু না দেখার পর তিনি পার্শ্ববর্তী মারওয়া পাহাড়ে উঠেন। মূলত, মরুভুমিতে মরিচিকা দেখে পানির আশায় তিনি দৌড়ে যান। বারবার তার দৃষ্টিভ্রম হয় এবং সামান্য পানি পাওয়ার আশায় এভাবে সাতবার চলাচলের পর ফিরে এসে তিনি দেখতে পান যে ক্রন্দনরত শিশু ইসমাইল (আ) এর পায়ের আঘাতে মাটি ফেটে পানির ধারা বের হচ্ছে। মূলত, ফেরেশতা হযরত জিবরাইল (আ) এর আঘাতে এই পানির ধারাটি সৃষ্টি হয়। বিবি হাজেরা এই ঝর্ণা পাথর দিয়ে বেধে দেন। এরপর থেকে এটি জমজম কুয়া নামে পরিচিত হয়। কাবা মসজিদুল হারামে অবস্থিত। সাফা পাহাড় এর থেকে প্রায় ১০০ মি (৩৩০ ফুট) দূরে অবস্থিত। মারওয়া কাবা থেকে ৩৫০ মি (১১৫০ ফুট) দূরে অবস্থিত। সাফা ও মারওয়ার মধ্যবর্তী দূরত্ব ৩০০ মি (৯৮০ ফুট)। সাতবার আসা যাওয়া করার পর মোটামুটি ২.১ কিমি (১.৩ মাইল) দূরত্ব অতিক্রম করতে হয়। পাহাড়দ্বয় ও মধ্যবর্তী পথ বর্তমানে দীর্ঘ গ্যালারির মধ্যে অবস্থিত এবং মসজিদের অংশ। হজ্জ ও উমরার সময় এই দুই পাহাড়ের মধ্যে সাতবার আশা যাওয়া করতে হয়। একে সায়ি (আরবি: سَعِي, অনুবাদ '"অনুসন্ধান "') বলে। এটি হজ্জ ও উমরার অবশ্য পালনীয় বিধান। উইকিমিডিয়া কমন্সে সাফা ও মারওয়া সংক্রান্ত মিডিয়া রয়েছে। সাফার দিকে সায়ি মধ্যবর্তী স্থান বৃদ্ধ ও পঙ্গুদের জন্য নির্দিষ্ট সাফা থেকে মারওয়ার দিকে সায়ি Lings, Martin. (১৯৯১)। Muhammad : his life based on the earliest sources। Islamic Texts Society. (মার্জিত সংস্করণ)। London: Islamic Texts Society। আইএসবিএন 0-946621-25-X। ওসিএলসি 27848193।  Glassé, Cyril (১৯৯১)। The Concise Encyclopedia of Islam (ইংরেজি ভাষায়)। HarperSanFrancisco। আইএসবিএন 978-0-06-063126-0।  Mohamed, Mamdouh N. (১৯৯৬)। Hajj & ʻUmrah : from A to Z। Beltsville, Md.: Amana Publications। আইএসবিএন 0-915957-54-X। ওসিএলসি 33243931।
মাধ্যমিক ও উচ্চ মাধ্যমিক শিক্ষা বোর্ড, দিনাজপুর

মাধ্যমিক ও উচ্চ মাধ্যমিক শিক্ষা বোর্ড, দিনাজপুর বাংলাদেশের রংপুর বিভাগের মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানগুলোর নিয়ন্ত্রক কর্তৃপক্ষ হিসেবে কাজ করে। এই শিক্ষা বোর্ড ২০০৬ সালে বাংলাদেশের দিনাজপুর জেলায় প্রতিষ্ঠিত হয়। বোর্ডের অর্ডিন্যান্স অনুসারে, রংপুর বিভাগের মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানসমূহের তদারকি, মাধ্যমিক ও উচ্চ মাধ্যমিক স্তরের পাবলিক পরীক্ষাসমূহ পরিচালনা ও উন্নয়নের জন্যে ক্ষমতাপ্রাপ্ত শিক্ষা প্রতিষ্ঠান; যা পূর্ব পাকিস্তান মাধ্যমিক ও উচ্চ মাধ্যমিক শিক্ষা অর্ডিন্যান্স ১৯৬১ (East Pakistan Ordinance No. XXXIII of 1961, Section 3A(1)) ও এর ১৯৬২ খ্রিষ্টাব্দের ষোড়শ এবং ১৯৭৭ খ্রিষ্টাব্দের সপ্তদশ সংশোধনী দ্বারা দ্বায়িত্বপ্রাপ্ত। এই শিক্ষা বোর্ডের অধীনস্থ জেলাসমূহ হলোঃ দিনাজপুর জেলা, রংপুর জেলা, গাইবান্ধা জেলা, কুড়িগ্রাম জেলা, নীলফামারী জেলা, পঞ্চগড় জেলা, ঠাকুরগাঁও জেলা, লালমনিরহাট জেলা। সনদপত্র উত্তোলন। বাংলাদেশের শিক্ষা বোর্ডের তালিকা বাংলাদেশের শিক্ষাব্যবস্থা "উদ্দেশ্য"। dhakaeducationboard.gov.bd। ৩০ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ২০১৪-০৩-৩০।  "Board of Intermediate and Secondary Education, Dhaka"। educationboard.gov.bd। সংগ্রহের তারিখ ২০১৪-০৩-৩০।  দাপ্তরিক ওয়েবসাইট মাধ্যমিক ও উচ্চ শিক্ষা অধিদপ্তর, বাংলাদেশ বাংলাদেশ ব্যুরো অব এডুকেশনাল ইনফরমেশন এন্ড স্ট্যাটিস্টিকস্ শিক্ষা মন্ত্রণালয়
আরব ইউনিয়ন

আরব ইউনিয়ন হল আরব রাষ্ট্রসমূহের একটি প্রস্তাবিত রাজনৈতিক ইউনিয়ন। ব্রিটিশ সাম্রাজ্য কর্তৃক আরবদের একক স্বাধীন রাষ্ট্রের প্রতিশ্রুতি দেয়ার সময় সর্বপ্রথম এই শব্দ ব্যবহার করা হয়। তবে সাইকস পিকট চুক্তির কারণে এই ইউনিয়ন কখনো বাস্তবায়িত হয়নি। তবে বেশ কিছু আরব নেতা আরব ইউনিয়নের জন্য ডাক দেন। মিশরের রাষ্ট্রপতি জামাল আবদেল নাসের মিশরের সাথে অন্যান্য আরব রাষ্ট্রসমূহ যেমন সংযুক্ত আরব আমিরাত, তিউনিসিয়া, লিবিয়া, ইরাক, সিরিয়া, জর্ডান, লেবানন, ফিলিস্তিনি এলাকা, সুদান ও উত্তর ইয়েমেনের সাথে ইউনিয়ন গড়ে তুলতে চেষ্টা করেন। অন্যান্য আরব নেতৃবৃন্দ যেমন হাফিজ আল আসাদ ও মুয়াম্মার গাদ্দাফি একইরূপ চেষ্টা করেন। ২০০৪ সালে কায়রোতে আরব লীগের সম্মেলনে ইয়েমেনের রাষ্ট্রপতি আলী আবদুল্লাহ সালেহ আরব লীগের স্থলে একটি আরব ইউনিয়ন প্রতিষ্ঠার কথা বলেন যাতে এটি বিশ্ব পরিস্থিতিতে কার্যকর রাজনৈতিক ও ভৌগোলিক অংশ হিসেবে কাজ করতে পারে। তবে এই প্রস্তাব লীগের এজেন্ডা পর্যন্ত পৌছাতে ২০০৯ সালের দোহা সম্মেলন পর্যন্ত সময় নেয়। সিদ্ধান্ত হয় যে এ ব্যাপারে আলোচনা করা হবে। আরব জাতীয়তাবাদ প্যান আরবিজম আরব লীগ ইউনাইটেড আরব রিপাবলিক আরব ফেডারেশন ইউনাইটেড আরব স্টেটস ফেডারেশন অব আরব রিপাবলিকস আরব ইসলামিক রিপাবলিক টেমপ্লেট:Politics-stub
ডুগডুগি গাছ

ডুগডুগি গাছ অথবা বৈষ্ণব বেল, (বৈজ্ঞানিক নাম: Crescentia cujete) (ইংরেজি: Calabash Tree) হচ্ছে মুলত আমেরিকার গ্রীষ্মমণ্ডলীয় অঞ্চলের ছোট ধরনের গাছ। এটি সেন্ট লুসিয়ার জাতীয় গাছ। ভারতে এটির প্রসার প্রকৃতিগতভাবে ব্যাপক আকারে হয়েছে। গাছটি মাঝারি আকারের চিরসবুজ দেখতে, ফল দেখতে একবারে কাচাঁ বেলের মতো। এদের হালকা সবুজ পাতা উপবৃত্তাকার, মাথার দিকে গোলাকার আর গোড়ার দিকে সুচালো, পাতা একেবারে জেঁকে থাকে কান্ডের সঙ্গে, এক সাথে পাঁচ-ছয়টি পাতা করে জোষ্ট হয়ে থাকে এই গাছের পাতা। ফুল হয় কাণ্ডে ফেঁটে বের হয় তার পর ফুল থেকে ফল। ফল পাকতে সময় লাগে প্রায় সাত মাস, পাকা ফলের ভেতর কলোরঙ্গা ছাইয়ের মতো কিছু উপাদান ছাড়া কিছুই পাওয়া যায় না। গ্রীষ্মের শেষে বা জ্যৈষ্ঠ মাসে এ গাছে ফুল ফোটে, জানুয়ারি- সেপ্টেম্বর মাস পর্যন্ত গাছে ফুল ফল দেখা মিলে। Pharmacographia Indica page 40 উইকিমিডিয়া কমন্সে ডুগডুগি গাছ সংক্রান্ত মিডিয়া রয়েছে। Plant of the Week 31 January 2005: Calabash Tree (Crescentia cujete) Philippine Medicinal Plant
পটাসিয়াম আর্সেনাইট

পটাশিয়াম আর্সেনাইট একটি রাসায়নিক যৌগ, যার রাসায়নিক সংকেত KAsO2 । এটি একটি সাদা কঠিন পদার্থ, যা অতি মাত্রায় বিষাক্ত। আর্সেনিক ট্রাইঅক্সাইড এর সাথে পটাশিয়াম হাইড্রোক্সাইড এর বিক্রিয়ায় এটি উৎপন্ন করা হয়। As2O3 (aq) + 2 KOH (aq) → 2 KAsO2 (aq) + H2O ঔষধ হিসাবে এটা একসময় ব্যবহার করা হত, কিন্তু অতিমাত্রায় বিষাক্ত এবং ক্যান্সারজনক হওয়ায় এটা আর ব্যবহৃত হয় না । যুক্তরাজ্যে এটি কীটনাশক হিসেবে ব্যবহারেও নিষিদ্ধ করা হয়েছে । সোডিয়াম আর্সেনাইট লেড আর্সেনেট জিংক আর্সেনাইড http://chem.sis.nlm.nih.gov/chemidplus/rn/10124-50-2 Caspari, Charles (১৯০১)। A Treatise on Pharmacy for Students and Pharmacists (2nd সংস্করণ)। Philadelphia: Lea Brothers and Co.।  Tinwell, H.; Stephens, S. C.; Ashby, J. (১৯৯১)। "Arsenite as the probable active species in the human carcinogenicity of arsenic: mouse micronucleus assays on Na and K arsenite, orpiment, and Fowler's solution" (পিডিএফ)। Environmental Health Perspectives। 95: 205–210। ডিওআই:10.2307/3431125। পিএমআইডি 1821373। পিএমসি 1568403 ।  টেমপ্লেট:পটাশিয়াম যৌগসমূহ
পটাশিয়াম হাইড্রোক্সাইড

পটাশিয়াম হাইড্রোক্সাইড একটি অজৈব যৌগ, যার রাসায়নিক সংকেত KOH । এটি সাধারণত কষ্টিক পটাশ নামে পরিচিত । এটি বাজারে কষ্টিক পটাশ হিসেবে পাওয়া যায়। এই বর্ণহীন কঠিন পদার্থ সোডিয়াম হাইড্রোক্সাইড এর মতই একটি তীব্র ক্ষার । প্রতি বছর NaOH এর চেয়ে প্রায় ১০০ গুণ বেশি KOH উৎপন্ন করা হয় । অবিশুদ্ধ পটাশিয়াম এর সাথে সোডিয়াম হাইড্রক্সাইড এর বিক্রিয়ায় বিশুদ্ধ পটাশিয়াম হাইড্রক্সাইড পাওয়া সম্ভব । এটি সাধারণত ষদচ্ছ ক্ষুদ্র বড়ি আকারে বিক্রয় করা হয়, যা সহজেই আঠাল হয়ে যায়, কারণ এটি জলগ্রাহী । Lide, D. R., সম্পাদক (২০০৫)। CRC Handbook of Chemistry and Physics (86th সংস্করণ)। Boca Raton (FL): CRC Press। পৃষ্ঠা 4-80। আইএসবিএন 0-8493-0486-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "সংরক্ষণাগারভুক্ত অনুলিপি"। ১৮ মে ২০১৪ তারিখে মূল থেকে আর্কাইভ করা। সংগ্রহের তারিখ ৩ ডিসেম্বর ২০১৪।  Seidell, Atherton; Linke, William F. (১৯৫২)। [Google Books Solubilities of Inorganic and Organic Compounds] |ইউআরএল= এর মান পরীক্ষা করুন (সাহায্য)। Van Nostrand। সংগ্রহের তারিখ ২০১৪-০৫-২৯।  Zumdahl, Steven S. (২০০৯)। Chemical Principles 6th Ed.। Houghton Mifflin Company। পৃষ্ঠা A22। আইএসবিএন 0-618-94690-X।  Sigma-Aldrich Co. Retrieved on 2014-05-18. http://chem.sis.nlm.nih.gov/chemidplus/rn/1310-58-3 H. Schultz, G. Bauer, E. Schachl, F. Hagedorn, P. Schmittinger “Potassium Compounds” in Ullmann’s Encyclopedia of Industrial Chemistry, 2005, Wiley-VCH, Weinheim. ডিওআই:10.1002/14356007.a22_039 উইকিমিডিয়া কমন্সে পটাশিয়াম হাইড্রোক্সাইড সংক্রান্ত মিডিয়া রয়েছে। Newscientist article dn10104 MSDS from JTBaker CDC - NIOSH Pocket Guide to Chemical Hazards টেমপ্লেট:পটাশিয়াম যৌগসমূহ
বংশী নদী

বংশী নদী বাংলাদেশের মধ্যাঞ্চলে প্রবাহিত একটি গুরুত্বপূর্ণ নদী। নদীটি বাংলাদেশের উত্তর-কেন্দ্রীয় অঞ্চলের জামালপুর, টাঙ্গাইল, গাজীপুর ও ঢাকা জেলার মধ্য দিয়ে প্রবাহিত একটি নদী। নদীটির দৈর্ঘ্য ২৩৮ কিলোমিটার, গড় প্রস্থ ৪৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পুরনো বংশী নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৩৯। বংশী নদী পুরাতন ব্রহ্মপুত্রের শাখানদী। এর দৈর্ঘ্য মোট ২৩৮ কিলোমিটার। নদীটি জামালপুর জেলার শরীফপুর ইউনিয়ন অংশে প্রবাহিত পুরাতন ব্রহ্মপুত্র নদ থেকে উৎপন্ন হয়ে দক্ষিণে টাঙ্গাইল ও গাজীপুর জেলা অতিক্রম করে সাভারের জাতীয় স্মৃতিসৌধের পাশ দিয়ে প্রবাহিত হয়েছে। নদীটি সাভারের কর্ণপাড়া ও ব্যাংকটাউনের পাশ দিয়ে প্রবাহিত হয়ে আমিনবাজারে এসে তুরাগ নদীর সাথে মিলিত হয়েছে। তুরাগ নদী আরো কিছুদূর প্রবাহিত হয়ে মিশেছে বুড়িগঙ্গায়। বংশী নদীর মোট দৈর্ঘ্য ২৩৮ কিলোমিটার। এই নদী চারটি জেলা যথাক্রমে জামালপুর, টাঙ্গাইল, গাজীপুর ও ঢাকা এবং ১১টি উপজেলা যথাক্রমে জামালপুর সদর, মধুপুর, ঘাটাইল, কালিহাতি, বাসাইল, মির্জাপুর, সখিপুর, কালিয়াকৈর, ধামরাই, সাভার ও মানিকগঞ্জ জেলার সিংগাইর উপজেলা এবং ৩২১টি মৌজার ওপর দিয়ে প্রবাহিত হয়েছে। এই নদীকে কেন্দ্র করে অনেক হাট-বাজার, গঞ্জ, স্থাপনা গড়ে উঠেছে। বিশেষ করে ঐতিহ্যবাহী মসলিন কাপড় তৈরির ঢাকার ধামরাই এলাকা, টাঙ্গাইলের মধুপুর গড়াঞ্চল ইত্যাদি। সাভারে অবস্থিত জাতীয় স্মৃতিসৌধ এ নদীর তীরেই অবস্থিত। এখনো বর্ষা মৌসুমে ছোট ও মাঝারি নৌকায় মধুপুরসহ বিভিন্ন জায়গা থেকে নৌপথে কলা, কাঁঠাল, আনারস ও নানা ধরনের তরকারি ভুয়াপুর, সরিষাবাড়ি, সিরাজগঞ্জসহ বিভিন্ন এলাকায় এ নদী পথ ব্যবহার পরিবহন করে থাকে। মধুপুর গড়াঞ্চলসহ মধ্যাঞ্চলের সভ্যতা ও জীববৈচিত্র্য অনেকাংশেই টিকে রয়েছে বংশী নদীকে কেন্দ্র করেই। সাভারে বংশী নদীতে নৌযান চলাচলের দৃশ্য শীত ঋতুতে বংশী নদীর দৃশ্য মধুপর শহরের সেতু থেকে তোলা বংশী নদীর দৃশ্য। সাভার পৌর শহর ও ধামরাইয়ের দক্ষিণাঞ্চলের মধ্যে সংযোগকারী নির্মানাধীন সড়ক সেতু ধামরাইয়ের ফোর্ডনগর থেকে তোলা বংশী নদীর দৃশ্য শীতে সাভারে বংশী নদীর জেগে উঠা চরে খেলায় মেতেছে শিশুরা বাংলাদেশের নদীর তালিকা বাংলাদেশের বড় নদীসমূহ মৃতপ্রায় বংশী নদী রক্ষায় উদ্যোগ গ্রহণ জরুরি - দৈনিক যায় যায় দিন (২ জুলাই, ২০১৪) বাড়ির পাশে বংশী নদী - দৈনিক প্রথম আলো (১৪ অক্টোবর, ২০১৪) মানিক মোহাম্মদ রাজ্জাক (ফেব্রুয়ারি ২০১৫)। "উত্তর-কেন্দ্রীয় অঞ্চলের নদী"। বাংলাদেশের নদনদী: বর্তমান গতিপ্রকৃতি (প্রথম সংস্করণ)। ঢাকা: কথাপ্রকাশ। পৃষ্ঠা ২৬৩-২৬৪। আইএসবিএন 984-70120-0436-4।  |সংগ্রহের-তারিখ= এর |ইউআরএল= প্রয়োজন (সাহায্য)উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২৬২-২৬৩ উইকিমিডিয়া কমন্সে বংশী নদী সংক্রান্ত মিডিয়া রয়েছে। বংশী নদী নিয়ে এনটিভির বিশেষ প্রতিবেদন
কন্নড় লিপি

কন্নড় লিপি (ಕನ್ನಡ ಲಿಪಿ কান্নাডা লিপি) হল একটি ব্যবহৃত লিপি কন্নড় ভাষার জন্যে। এই লিপিটি কোঙ্কণী ভাষার জন্যেও ব্যবহার করা হত। কন্নড় লিপিটি তেলুগু লিপির সঙ্গে পারস্পরিক বোধগম্যরূপে অনুরূপ। কন্নড় লিপির তেরোটি স্বরবর্ণকে বিভিন্ন ব্যঞ্জনবর্ণের সাথে জুড়ে 'কার (আ-কার, ই-কার ইত্যাদি) হিসেবে লেখা হয়। এদের চেহারা নিম্নরূপ: কন্নড় লিপি — Omniglot (ইংরেজি) কন্নড় শিক্ষা — কান্নাডা লাইব্রারি (ইংরেজি)
নটর ডেম বিশ্ববিদ্যালয় বাংলাদেশ

নটর ডেম বিশ্ববিদ্যালয় বাংলাদেশ বাংলাদেশের একটি বেসরকারি ক্যাথলিক বিশ্ববিদ্যালয়। এটির স্থায়ী ক্যাম্পাস ঢাকার মতিঝিল আরামবাগে অবস্থিত। ২০১৩ সালের ২৯ এপ্রিল বাংলাদেশ সরকারের অনুমোদন গ্রহণপূর্বক ক্যাথলিক খ্রিস্টান ধর্মযাজকবৃন্দ কর্তৃক এটি প্রতিষ্ঠিত হয়। ১৯৯২ সালের বাংলাদেশ বেসরকারি বিশ্ববিদ্যালয় আইনে এটি পরিচালিত হয়। ২০১৪ সালে নটর ডেম বিশ্ববিদ্যালয়ের একাডেমিক কার্যক্রম শুরু করে। ২০১৩ সালে নটর ডেম বিশ্ববিদ্যালয় বাংলাদেশ প্রতিষ্ঠিত হলেও এই বিশ্ববিদ্যালয়ের বীজ বোপিত হয়েছিল নটর ডেম কলেজ প্রতিষ্ঠা কাল, ১৯৪৯ সালে। পর্যাপ্ত জনবল ও অর্থাভাবে বেশ কয়েকবার ক্যাথলিক ধর্মযাজকবৃন্দ উদ্যোগ নিলেও তা বেশি দূর এগোতে পারেনি। অতঃপর পবিত্র ক্রুশ সংঘ ও নটর ডেম কলেজের সহযোগিতায় বিশ্ববিদ্যালয়ের পরিকল্পনা ২০১৩ সালে এসে বাস্তবায়িত হয় এবং ২০১৪ সাল থেকে বিশ্ববিদ্যালয়ে ছাত্র-ছাত্রী ভর্তি কার্যক্রম শুরু হয়। বর্তমানে নটর ডেম বিশ্ববিদ্যালয়ে পাঁচটি বিভাগে একাডেমিক কার্যক্রম চলছে। বিভাগ পাঁচটি হল: কম্পিউটার বিজ্ঞান ও প্রকৌশল (বি.এসসি, এম.এসসি) অর্থনীতি (বি.এস.এস, এম.এস.এস) আইন (এল.এল.বি, এল.এল.এম) ইংরেজি (বি.এ, এম.এ) ব্যাবসায় প্রশাসন (বি.বি.এ, এম.বি.এ-নিয়মিত, এম.বি.এ-এক্সিকিউটিভ) এছাড়াও ইলেকট্রিক অ্যান্ড ইলেকট্রনিক ইঞ্জিনিয়ারিং, দর্শন এবং আরো কিছু বিভাগ পরিকল্পনাধীন আছে। কম্পিউটার বিজ্ঞান ও প্রকৌশলে স্নাতক (সিএসই) ব্যবসায় প্রশাসনে ব্যাচেলর (বিবিএ) ব্যবসায় প্রশাসনে মাস্টার্স (এমবিএ) ব্যবসায় প্রশাসনে এক্সেকিউটিভে মাস্টার (ইএমবিএ) অর্থনীতিতে স্নাতক আইনে ব্যাচেলর (এলএলবি) ইংরেজি ভাষা ও সাহিত্যে স্নাতক (ইএলএল) নটর ডেম কলেজের দক্ষিণ দিকে চার বিঘা জমিতে নটর ডেম বিশ্ববিদ্যালয়ের স্থায়ী ক্যাম্পাস অবস্থিত। নটর ডেম বিশ্ববিদ্যালয় বাংলাদেশ সূচনালগ্ন থেকেই তার স্থায়ী ক্যাম্পাসের জন্য নির্ধারিত স্থানেই সকল একাডেমিক কার্যক্রম পরিচালনা করছে। অদূর ভবিষ্যতে নটর ডেম বিশ্ববিদ্যালয় একটি বিশতলা ভবনের নির্মাণ কার্যক্রম শুরু করার পরিকল্পনা হাতে নিয়েছে। ২০১৫ সালে অনুষ্ঠিত নবীন বরণ অনুষ্ঠান ২০১৬ সালে অনুষ্ঠিত নবীন বরণ অনুষ্ঠান ড. কামাল ও হামিদা হোসেনের সাথে নটর ডেম বিশ্ববিদ্যালয়ের শিক্ষকবৃন্দ নটর ডেম বিশ্ববিদ্যালয় বাংলাদেশ-এর ফল ২০২২ ট্রাইমেস্টারের নবীন বরণ অনুষ্ঠানে অতিথিরা "নটর ডেম বিশ্ববিদ্যালয় বাংলাদেশের ইতিহাস"। ndub.edu.bd। নটর ডেম বিশ্ববিদ্যালয় বাংলাদেশ। ২ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৩ ডিসেম্বর ২০১৪।  অফিসিয়াল ওয়েবসাইট
ইয়ান বিশপ

ইয়ান রাফায়েল বিশপ (ইংরেজি: Ian Bishop; জন্ম: ২৪ অক্টোবর, ১৯৬৭) পোর্ট অব স্পেনের বেলমন্টে জন্মগ্রহণকারী ওয়েস্ট ইন্ডিজের সাবেক ক্রিকেটার। ১৯৮৯ থেকে ১৯৯৮ সময়কালে ওয়েস্ট ইন্ডিজ দলের পক্ষে আন্তর্জাতিক ক্রিকেট অঙ্গণে প্রতিনিধিত্ব করেন ইয়ান বিশপ। মাত্র ২১ টেস্ট খেলে ১০০ টেস্ট উইকেট পান তিনি। প্রচণ্ড ক্ষীপ্রময় ফাস্ট বোলার হিসেবে পরিচিত ইয়ান বিশপ আউটসুইং বোলিংয়ে পারদর্শীতা অর্জন করেছিলেন। কিন্তু ১৯৯১ সালে বেশ কয়েকবার পিঠের আঘাতে দল থেকে দূরে চলে আসেন। এরপর তিনি দূর্দান্তরূপে দলে ফিরে আসেন ও বোলিংয়ের ধরনের সাথে খাঁপ খাইয়ে নেন। ১৯৯৩ সালে তিনি পুনরায় আঘাত পান। ফলে ১৯৯৫ সালের মধ্যবর্তী সময়কালের পূর্ব-পর্যন্ত দলে ফিরতে পারেননি। এভাবেই অত্যন্ত প্রতিশ্রুতিশীল খেলোয়াড়ী জীবনের যবনিকা পতন ধীরে ধীরে আসতে থাকে। বর্তমানে তিনি ধারাভাষ্যকার হিসেবে বিশ্বব্যাপী ভ্রমণ করছেন। এছাড়াও, ২০০৭ সালে ইংল্যান্ড এবং ওয়েস্ট ইন্ডিজের মধ্যকার টেস্ট ও একদিনের আন্তর্জাতিক সিরিজে ক্রিকেট অন ফাইভে ধারাভাষ্য দিয়েছিলেন। ২০০৪ থেকে ২০০৫ সাল পর্যন্ত ক্রিকেটে ধারাভাষ্যের মাঝখানে লিচেস্টার বিশ্ববিদ্যালয়ে এমবিএ ডিগ্রী নেন। http://www.cricketcountry.com/articles/ian-bishop-a-great-fast-bowling-career-derailed-by-injuries-32586 ইএসপিএনক্রিকইনফোতে ইয়ান বিশপ (ইংরেজি) ক্রিকেটআর্কাইভে ইয়ান বিশপ (সদস্যতা প্রয়োজনীয়) (ইংরেজি) হাউস্ট্যাটে ইয়ান বিশপ
কৈশোর

কৈশোর বা কৈশর (ইংরেজি: Adolecence) হল শৈশব থেকে যৌবনে পদার্পণ করার মধ্যবর্তী দশা| এ সময় জুড়ে বিভিন্ন রকম শারীরিক পরিবর্তন ঘটে এবং আকস্মিক হরমোনের পরিবর্তনের কারণে মানসিক আবেগের তীব্রতার উত্থান পতন ঘটে থাকে, যা বয়ঃসন্ধি নামে পরিচিত। বয়ঃসন্ধিকালের পূর্বে নিষ্ক্রিয় থাকা হাইপোথ্যালামাস এ সময় হঠাৎ করে সক্রিয় হয়ে ওঠে। সাধারণত ডোপামিন, গ্লুটামেট ও সেরেটোনিন নামক নিউরোট্রান্সমিটার হরমোন এ আবেগীয় পরিবর্তনে প্রধান ভূমিকা রাখে এবং পিটুইটারি গ্রন্থি থেকে নিঃসৃত টেস্টোস্টেরন ও ইস্ট্রোজেন হরমোন এবং গ্রোথ হরমোন কৈশোরকালীন শারীরিক বিকাশ ও যৌন আচরণকে সক্রিয়করণে কাজ করে। ভৌগোলিক অবস্থান ভেদে কৈশোরের ব্যাপ্তির তারতম্য দেখা যায়। Macmillan Dictionary for Students Macmillan, Pan Ltd. (1981), page 14, 456. Retrieved 2010-7-15. "সংরক্ষণাগারভুক্ত অনুলিপি"। ২২ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১৫।  "Adolescence"। Merriam-Webster। সংগ্রহের তারিখ মে ৯, ২০১২।  "Puberty and adolescence"। MedlinePlus। এপ্রিল ৩, ২০১৩ তারিখে মূল থেকে আর্কাইভ করা। সংগ্রহের তারিখ জুলাই ২২, ২০১৪।  টেমপ্লেট:Human development উইকিপিডিয়ার সহপ্রকল্পে কৈশোর: উইকিঅভিধান হতে সংজ্ঞা কমন্স হতে মিডিয়া উইকিউক্তি হতে উক্তিসমূহ উইকিসংকলন হতে পাঠ্যসমূহ উইকিবই হতে পাঠ্যবই উইকিউপাত্ত হতে উপাত্ত
যৌন পরিপক্বতা

যৌন পরিপক্কতা বা যৌন বয়ঃপ্রাপ্তি (ইংরেজি: Sexual maturity) বলতে সেই দশা বা বয়সকে বোঝায়, যখন কোন প্রাণী যৌন প্রক্রিয়ায় বংশবৃদ্ধি বা প্রজনন করার জন্য দৈহিক ও মানসিকভাবে পূর্ণতা লাভ করে। প্রচলিত ভাষায় একে "প্রাপ্তবয়স্ক হওয়া" বলা হয়। মানব প্রজাতির যৌন পরিপক্কতা তৈরী হওয়ার প্রক্রিয়াকে বয়ঃসন্ধি নামে নামকরণ করা হয। সাধারণত ছেলেদের ক্ষেত্রে ১০ এবং মেয়েদের ক্ষেত্রে ৯ বছরের পর থেকেই এসব পরিপক্কতা আরম্ভ হয়। প্রজনন বালিগ যৌনতা উইকিউক্তিতে যৌন পরিপক্কতা সম্পর্কিত উক্তির সংকলন রয়েছে। Survivor bashing - bias motivated hate crimes The Science Of Sexual Orientation ওয়েব্যাক মেশিনে আর্কাইভকৃত ২৩ জুলাই ২০০৮ তারিখে The SexEdLibrary "The H-Word" by Paul Niquette Etiology on glbtq.com
রমজান বিপ্লব

রমজান বিপ্লব (৮ ফেব্রুয়ারি বিপ্লব বা ফেব্রুয়ারি ১৯৬৩ ইরাক অভ্যুত্থান বলেও পরিচিত) ছিল একটি সামরিক অভ্যুত্থান যা ১৯৬৩ সালে ইরাকে সংঘটিত হয়। বাথ পার্টির ইরাকি অংশ এই অভ্যুত্থান ঘটায়। এতে ইরাকের প্রধানমন্ত্রী আবদুল করিম কাসেম ক্ষমতাচ্যুত হন। জেনারেল আহমেদ হাসান আল বকর প্রধানমন্ত্রী ও কর্নেল আবদুল সালাম আরিফ রাষ্ট্রপতি হন। বিপ্লবী নেতা সমর্থকরা একে অভ্যুত্থান না বলে আন্দোলন বলে অবিহিত করেন। ১৯৬৩ সিরিয়ান অভ্যুত্থান ১৪ জুলাই বিপ্লব নভেম্বর ১৯৬৩ ইরাকি অভ্যুত্থান ১৭ জুলাই বিপ্লব মধ্য প্রাচ্যের আধুনিক সংঘাতের তালিকা Political Science, University of Central Arkansas. Iraq (1932-present). [১]
আন্তর্জাতিক

আন্তর্জাতিক বলতে অধিকাংশ ক্ষেত্রে (একটি কোম্পানি, ভাষা, অথবা সংগঠন) বোঝায় যা একের অধিক দেশের সাথে সংযুক্ত অথবা এর কার্যক্রম একের অধিক দেশে বিস্তৃত। যেমন, আন্তর্জাতিক আইন যা প্রয়োগ করা হয় একের অধিক দেশ বা জাতির জন্য, আন্তর্জাতিক ভাষা যা ব্যবহৃত হয় পৃথিবীর সকল দেশে। খেলাধুলা, আন্তর্জাতিক বলতে বুঝায় একটি ম্যাচ দুটি দেশের জাতীয় দলের মধ্য। রাজনীতি, "আন্তর্জাতিক" বলতে বুঝায় আন্তর্জাতিক রাজনীতি। ভাষাতত্ত্ব, আন্তর্জাতিকএকটি আন্তর্জাতিক ভাষা যা অনেকের দ্বারা, সাধারণত একাধিক জাতির মানুষের দ্বারা ব্যবহৃত হয়। "আন্তর্জাতিক" মাঝে মাঝে "বিশ্বব্যাপী" প্রতিশব্দ হিসাবে ব্যবহার করা হয়। বিশ্বায়ন বহুজাতিক কর্পোরেশন বহুজাতিক রাষ্ট্র জাতিসংঘ আন্তর্জাতিক সম্প্রদায় আন্তর্জাতিক সহযোগিতা Language Map Gode, Alexander, Interlingua: A Grammar of the International Language. New York: Frederick Ungar, 1951. Ankerl, Guy (২০০০)। Global communication without universal civilization। INU societal research। Vol.1: Coexisting contemporary civilizations : Arabo-Muslim, Bharati, Chinese, and Western। Geneva: INU Press। আইএসবিএন 2-88155-004-5।  উইকিঅভিধানে আন্তর্জাতিক শব্দটি খুঁজুন। Meaning of international on The Free Dictionary Meaning of international ওয়েব্যাক মেশিনে আর্কাইভকৃত ৬ মার্চ ২০১০ তারিখে on Cambridge dictionary.